《喜雨偈》
宋代·释了思

熇熇炎威遍野飘，流金烁石土山焦。
精诚不作轩雷转，孰与人间济杭苗。
救旱无方种种求，老龙谁识隐岩湫。
茅山居士兴慈愿，一叱风云四百州。
衲子相逢竞喜忻，应期甘雨一番新。
了知润物无穷意，祗在维摩此念真。

作者简介：释了思，零陵（今湖南永州）人。澹岩长老。高宗绍兴八年（一一三八）州官祷雨有应，曾作偈称颂。今录诗三首。